text: خلية النحل بالكيري و بصوص العسل
text: #000003
text: · تجهز العجينة كما في وصفة البريوش و تخمر لأول مرة ثم تدعك و توضع في البراد لمدة ساعتين أو ثلاثة حتى تبرد العجينة و يسهل التعامل معها .
text: #000006
text: · تدهن صينية دائرية صغيرة بقياس 22 سنتيمتر بالزبدة ثم تغلف بورق الزبدة .
text: #000007
text: · تمرغ اليدان بالطحين ثم تقطع العجينة الباردة لـ 20 – 22 كرة تقريباً .
text: #000008
text: · تجهز الحشوة : تقطع كل قطعة من الجبنة لقسمين , تحشى كل كرة من العجينة بنصف حبة كيري ثم تصف في الصينية المدهونة و تكرر العملية حتى الانتهاء من كل الكرات .
text: #000009
text: · تغطى الصينية بورق نايلون لاصق بشكل محكم و تترك لمدة ساعتين أو حتى تنتفخ من جديد و يتضاعف حجمها و تسد كل الفراغات بين الكرات .
text: #000010
text: · يحمى الفرن على درجة حرارة 180 درجة مئوية , يدهن وجه الخلية بالحليب أو بصفار البيض ثم تخبز في الفرن المحمى لمدة 45 – 60 دقيقة أو حتى تنضج و تشقر .
text: #000011
text: · في هذه الأثناء يجهز القطر , يوضع السكر و الماء أو الحليب على النار لبضع دقائق حتى يذوب السكر و يترك ليغلي قليلاً , يبعد القطر عن النار و يضاف العسل , أصبح القطر جاهزاً .
text: #000012
text: · تخرج صينية الخلية من الفرن , باستخدام سكينة يعمل في الصينية بضع ثقوب في مكان التقاء كرات البريوش ثم تسقى بقطر العسل و تترك حتى تبرد .
text: #000013
text: · أصبحت خلية النحل جاهزة , تقدم مع كوب من الشاي الساخن و بألف صحة و هنا .
text: #000014
text: هلا نهولة يا ريت لو فيني أوقف على باب الموقع و أعطي كل حبايبي قطعة قطعة , و الله نفسي تدوقوا من طبخاتي كلكم
  شكرا ليك نهولة على ردودك و تشجيعك
text: #000020
text: الله يبارك فيكي مجرد التفكير فينا كأن طعميتينا وبعدان ماشالله عنك مبين أكلك بيشهي وبيفتح النفس :p الان خمرت العجينة وبوقرة انشالله بعطيكي الجواب .
text: #000021
text: هلا ام نور يا عسل , اكيدة رح تعجبك ان شاء الله , انا بموت عليها و ما بتسدقي اني انا و جوزي ممكن نقضي على الصينية كلها بقعدة واااحدة :grin
text: #000022
text: شو هالخلية النحل طلعت معي شو هالبريوش هيدا :p رهيب ما بتسدقي خفيف وطري وطعمتو بتشهي وما اخد معي تحضير الوقت الي انت محددتي اقل بكتير لان الشوفاج عندي شغال فالبيت دافي وبسرعة طلع العجين والاهم طعمتو بتسوا البريوش الجاهز الله يبارك فيكي
text: #000023
text: كتير انبسطت لان حبيتيها و كانت على زووءك بس لا تنسي تاكلي عني كم قطعة :grin
text: #000025
text: حلو حلو يا منى، روعة, ما شاء الله عليكي. يسلمو إيديكي.. طب خطرت لي فكرة :roll .. شو رأيك نعمل حشوة الكرات مش كلها نفس الشي؟ يعني شوي نحشيهن جبنة وشوي تمر أو شوكلاتة أو أي شي ثاني. ووقت ما نحطهن بالصينية منحطهن بترتيب عشوائي بنفس الصينية طبعا، هيك عشان الزغار يتشوّقو ياكلو ويقولو لبعض كل واحد شو الحشوة اللي طلعت له :grin وبيصيرو بتحزّرو كمان إنه شو راح تطلع الحشوة.. وهيك بيصير أكل مع شوية متعة وضحك :zzz خصوصا إنه الزغار (والكبار كمان) ما شاء الله بيحبو المفاجآت :eek .. شو رأيك؟ :roll
text: #000026
text: رح أجربها بعجينة أمي الذهبية..لنو وصف البريوش عنجد دوخني وفتت بسبعمية حيط وضعت..كم مرة مذكور الطحين؟؟ دخت..واتخربطت..رح جرب عجينة أمي وبحكيلك النتيجة.. :upset
text: #000030
text: رغودة جربيها , بس اذا جربتي هل العجينة رح تجي لعندي مخصوص لتعطيني بوستين :grin
  لا بجد , شايفة المعكرو المحشي الي منشتريه برمضان , بتطلع اخته اللزم
text: #000031
text: يسعد أوقاتك ميمو..
  اليوم رح جرب هالأكلة بإذن الله تعالى..وهللئ طالعة أجيب اليانسون والمحلب والمستكة..ما بدي ينقص ولا ذرة مذرذرة من الوصفة :grin
  وببقا بحكيلك عالنتائج يا قمر :zzz
  دعواتك يا جميــــــل
text: #000032
text: حضري حاكل يا ميمو ويا سيداتي العزيزات على تعليق طويل
  يا ستي أول الشي أبشرك..النتيجة روعة..فظيعةولا أجدع محلات المعجنات ممكن تعملها بالهنتيجة الروعة والنكهة الخطيرة..بس إنو شو..ما بعرف يمكن لأنو الدنيا شتا..يعني من وقت ما بديت القصة وبلشنا نفضي الأغراض من الأكياس لوقت ما صار عالصحن وجاهزة للأكل..مضا حوالي 6 ساعات..كتير يعني..أول مرة بيوصل زوجي ولسه النتيجة مو جاهزة..وشو منشان يا مبمو الوصفة بدها كاستين طحين ما عدا نص كاسة التخميرة الاولية..مستحيل مستحييييييل يمشي الحال بلا هالنص الزيادة ( على الأقل) إنو زيادة بتصير مريقة ولا تقليلي كمية السوائل..أنا مشيت عالمقادير بالذرة وعالتمام..وكمان شغلة..أنا بالنسبة إلي تاني مرة رح قطعة الكيري كلها بدون قسم..لأنو لما تستوي وتنفش وتكبر الكرة..بتصير النص قطعة الكيري كتير قليلة..بتاكلي لقمة وبتستني هللئ بتطلعلي الجبنة..بترجعي بتاكلي لقمة وبتستنتي.. :grin بس شو بدك بالحكي..خيلــــــــــة..عنجد خيلة..كان لازم أعصر برتقال امبارح بدي أعمل شارب وأجلتو لليوم كرمال هالأكلة..قام طيابة الأكلة ونكهتها الروعة مع كاسة الشاي عملت مفعولها السحري ونستو لجوزي يسألني شو صار بالبرتقالات :zzz
  فعلا فعلا..أقصر طريق إلى قلب الرجل..معدته :grin
text: #000034
text: ما قدرت أصور الوصفة لأنو ابني الهل يهديه وقع الكاميرا وانعوجت العدسة تبعتها :sigh
  انشالله يكون تصليحها شغلة بسيطة.. :sigh
text: #000036
text: مبين الطبق روعة ، تسلمي منى .
  لازم تكون الحشوة جبنة كيري ولا ممكن نغير لو مومتوفرة.
text: #000037
text: مدام منى أنا لسا ما جربت وصفتك هي , بس جربت وصفة كتيير طيبة لخلية النحل وحبيت أحطلك اياها :
text: #000041